CELEX: 32013D0764
Language: lv
Date: 2013-12-13 00:00:00
Title: 2013/764/ES: Komisijas Īstenošanas lēmums ( 2013. gada 13. decembris ) par dzīvnieku veselības kontroles pasākumiem saistībā ar klasisko cūku mēri dažās dalībvalstīs (izziņots ar dokumenta numuru C(2013) 8667)  Dokuments attiecas uz EEZ

17.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 338/102
            
         KOMISIJAS ĪSTENOŠANAS LĒMUMS
   (2013. gada 13. decembris)
   par dzīvnieku veselības kontroles pasākumiem saistībā ar klasisko cūku mēri dažās dalībvalstīs
   (izziņots ar dokumenta numuru C(2013) 8667)
   (Dokuments attiecas uz EEZ)
   (2013/764/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Ar Padomes Direktīvu 2001/89/EK (3) tiek ieviesti obligātie pasākumi klasiskā cūku mēra kontrolei, tostarp pasākumi, kas jāpiemēro šīs slimības uzliesmojuma gadījumā. Šie pasākumi ietver dalībvalstu plānus klasiskā cūku mēra izskaušanai savvaļas cūku populācijā un savvaļas cūku ārkārtas vakcināciju konkrētos apstākļos.
            
         
               (2)
            
            
               Direktīvā 2001/89/EK paredzētie pasākumi ir īstenoti ar Komisijas Lēmumu 2008/855/EK (4), kas tika pieņemts, reaģējot uz klasiskā cūku mēra gadījumiem dažās dalībvalstīs. Ar minēto lēmumu nosaka slimības kontroles pasākumus attiecībā uz klasisko cūku mēri minēto dalībvalstu apgabalos, ja šī slimība ir konstatēta savvaļas cūkām, lai novērstu šīs slimības izplatību citos Savienības apgabalos. Dalībvalstis vai to apgabali, uz ko attiecas šie pasākumi, ir norādīti minētā lēmuma pielikumā.
            
         
               (3)
            
            
               Lēmums 2008/855/EK ir vairākas reizes grozīts, reaģējot uz klasiskā cūku mēra progresējošo epidemioloģisko situāciju Savienībā. Pēdējo gadu laikā situācija Savienībā ir būtiski uzlabojusies, un patlaban identificējami vien daži apgabali, kuros pastāv specifiskas problēmas saistībā ar konkrētiem klasiskā cūku mēra parastajiem riskiem.
            
         
               (4)
            
            
               Ir lietderīgi, ka vienā no sarakstiem ir norādīti dalībvalstu apgabali, kuros esošajās saimniecībās, kur audzē cūkas, klasiskā cūku mēra epidemioloģiskā situācija lielākoties ir labvēlīga un kuros situācija uzlabojas arī savvaļas cūku populācijā.
            
         
               (5)
            
            
               Ņemot vērā risku un tā kā parasti dzīvu cūku un to spermas, olšūnu un embriju pārvietošana no inficētiem apgabaliem vai apgabaliem ar neskaidru epidemioloģisko situāciju rada lielāku risku nekā svaigas cūkgaļas, gaļas izstrādājumu un gaļas produktu pārvietošana, tad dzīvu cūku un to spermas, olšūnu un embriju pārvietošana no sarakstā norādītajiem apgabaliem būtu jāaizliedz. Tomēr ir lietderīgi paredzēt apstākļus, kādos, piemērojot atkāpi, dzīvas cūkas varētu nosūtīt uz kautuvēm vai saimniecībām, kas atrodas ārpus sarakstā norādītajiem apgabaliem tās pašas dalībvalsts robežās.
            
         
               (6)
            
            
               Turklāt, lai novērstu klasiskā cūku mēra izplatību citos Savienības apgabalos, ir lietderīgi noteikt, ka, lai varētu nosūtīt svaigu cūkgaļu, gaļas izstrādājumus un gaļas produktus, kas satur tādu cūku gaļu vai sastāv no tādu cūku gaļas, kuras turētas saimniecībās, kas atrodas sarakstā norādītajos apgabalos, ir jāizpilda konkrēti nosacījumi. Konkrētāk, gaļa, gaļas izstrādājumi un gaļas produkti, kas iegūti no cūkām, kuras nav turētas saimniecībās, kas atbilst konkrētiem papildnosacījumiem attiecībā uz klasiskā cūku mēra profilaksi, vai kas nav apstrādāti veidā, kurš izslēdz klasiskā cūku mēra risku, saskaņā ar Padomes Direktīvas 2002/99/EK (5) 4. pantu būtu jāiegūst, jāpārkrauj, jāpārvadā un jāuzglabā citā laikā vai atsevišķi no produktiem, kas neatbilst tādiem pašiem nosacījumiem, un jāmarķē ar īpašu marķējumu, ko nevar sajaukt ar Eiropas Parlamenta un Padomes Regulā (EK) Nr. 853/2004 (6) paredzēto identifikācijas marķējumu un Eiropas Parlamenta un Padomes Regulā (EK) Nr. 854/2004 (7) paredzēto veselības marķējumu svaigai cūkgaļai.
            
         
               (7)
            
            
               Saskaņā ar Direktīvas 2002/99/EK 5. pantu būtu jānosaka arī konkrētas sertifikācijas prasības attiecībā uz cūkgaļas un tādu gaļas izstrādājumu un gaļas produktu nosūtīšanu, kas sastāv no tādu cūku gaļas vai satur tādu cūku gaļu, kuras turētas saimniecībās, kas atrodas sarakstā norādītajos apgabalos, un kas apstrādāti saskaņā ar Direktīvas 2002/99/EK 4. pantu.
            
         
               (8)
            
            
               Lēmums 2008/855/EK ir grozīts vairākas reizes. Tāpēc minēto lēmumu ir lietderīgi atcelt un aizstāt ar šo lēmumu.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Priekšmets un darbības joma
   Ar šo lēmumu nosaka konkrētus kontroles pasākumus, kuri saistībā ar klasisko cūku mēri piemērojami dalībvalstīs vai to apgabalos, kas norādīti pielikumā (“attiecīgās dalībvalstis”).
   To piemēro neatkarīgi no klasiskā cūku mēra izskaušanas plāniem un pret šo slimību vērstās ārkārtas vakcinācijas plāniem, ko apstiprinājusi Komisija saskaņā ar Direktīvu 2001/89/EK.
   2. pants
   Aizliegums nosūtīt dzīvas cūkas no pielikumā norādītajiem apgabaliem uz citām dalībvalstīm
   1.   Attiecīgā dalībvalsts nodrošina, ka dzīvas cūkas no pielikumā norādītajiem apgabaliem netiek nosūtītas uz citām dalībvalstīm vai uz citiem tās pašas dalībvalsts apgabaliem, kas nav norādīti pielikumā.
   2.   Atkāpjoties no šā panta 1. punkta, attiecīgās dalībvalstis var atļaut dzīvu cūku nosūtīšanu no saimniecībām, kuras atrodas pielikumā norādītajos apgabalos, uz citiem tās pašas dalībvalsts apgabaliem, ja vispārējā klasiskā cūku mēra situācija pielikumā norādītajos apgabalos ir labvēlīga un ja:
   
               a)
            
            
               cūkas pārvieto tieši uz kautuvi tūlītējai nokaušanai; vai
            
         
               b)
            
            
               cūkas ir turētas saimniecībā, kas atbilst 4. panta a) punkta nosacījumiem.
            
         3. pants
   Aizliegums nosūtīt cūku spermas, olšūnu un embriju sūtījumus no pielikumā norādītajiem apgabaliem uz citām dalībvalstīm
   Attiecīgās dalībvalstis nodrošina, ka no to teritorijas uz citām dalībvalstīm nenosūta:
   
               a)
            
            
               cūku spermu, ja vien šī sperma nav iegūta no cūkām, kuras turētas apstiprinātā savākšanas centrā, kas minēts Padomes Direktīvas 90/429/EEK (8) 3. panta a) punktā un atrodas ārpus šā lēmuma pielikumā norādītajiem apgabaliem;
            
         
               b)
            
            
               cūku olšūnas un embrijus, ja vien šīs olšūnas un embriji nav iegūti no cūkām, kuras turētas saimniecībās, kas neatrodas pielikumā norādītajos apgabalos.
            
         4. pants
   Svaigas cūkgaļas un dažu gaļas izstrādājumu un gaļas produktu nosūtīšana no pielikumā norādītajiem apgabaliem
   Attiecīgās dalībvalstis nodrošina, ka tādas svaigas cūkgaļas sūtījumus, kas iegūta no cūkām, kuras turētas saimniecībās, kas atrodas pielikumā norādītajos apgabalos, un tādu gaļas izstrādājumu un gaļas produktu sūtījumus, kas sastāv no šo cūku gaļas vai to satur, uz citām dalībvalstīm nosūta vienīgi tad, ja:
   vai nu
   
               a)
            
            
               šīs cūkas ir turētas saimniecībā:
               
                           —
                        
                        
                           kurā pēdējo 12 mēnešu laikā nav konstatēts klasiskais cūku mēris un kura atrodas ārpus aizsardzības vai uzraudzības zonas, kas izveidota saskaņā ar Direktīvu 2001/89/EK,
                        
                     
                           —
                        
                        
                           kurā cūkas uzturējušās vismaz 90 dienas un kurā neviena dzīva cūka nav ievesta 30 dienu laikā tieši pirms to nosūtīšanas uz kautuvi,
                        
                     
                           —
                        
                        
                           kura īsteno kompetentās iestādes apstiprinātu bioloģiskās drošības plānu,
                        
                     
                           —
                        
                        
                           kuru vismaz divas reizes gadā pārbauda kompetentā iestāde, kas:
                           
                                       i)
                                    
                                    
                                       ievēro Komisijas Lēmuma 2002/106/EK (9) pielikuma III nodaļā noteiktās vadlīnijas;
                                    
                                 
                                       ii)
                                    
                                    
                                       ietver klīnisku pārbaudi atbilstīgi pārbaudes un paraugu ņemšanas procedūrām, kuras noteiktas Lēmuma 2002/106/EK pielikuma IV nodaļas A daļā;
                                    
                                 
                                       iii)
                                    
                                    
                                       pārbauda, vai efektīvi tiek piemēroti Direktīvas 2001/89/EK 15. panta 2. punkta b) apakšpunkta otrajā ievilkumā un ceturtajā līdz septītajā ievilkumā paredzētie pasākumi, un
                                    
                                 
                     
                           —
                        
                        
                           uz kuru attiecas klasiskā cūku mēra uzraudzības plāns, ko īsteno kompetentā iestāde saskaņā ar Lēmuma 2002/106/EK pielikuma IV nodaļas F.2. punktā noteiktajām paraugu ņemšanas procedūrām, un kurā vismaz trīs mēnešus pirms pārvietošanas uz kautuvi ir veikti laboratoriskie testi, kuros iegūti negatīvi rezultāti, vai
                        
                     
                           —
                        
                        
                           uz kuru attiecas klasiskā cūku mēra uzraudzības plāns, ko īsteno kompetentā iestāde saskaņā ar Lēmuma 2002/106/EK pielikuma IV nodaļas F.2. punktā noteiktajām paraugu ņemšanas procedūrām, un kurā vismaz vienu gadu pirms pārvietošanas uz kautuvi ir veikti laboratoriskie testi, kuros iegūti negatīvi rezultāti, un, pirms saņemta atļauja cūku nosūtīšanai uz kautuvi, oficiāls veterinārārsts ir veicis klasiskā cūku mēra klīnisko pārbaudi atbilstīgi Lēmuma 2002/106/EK pielikuma IV nodaļas D daļas 1. un 3. punktā noteiktajām pārbaudes un paraugu ņemšanas procedūrām;
                        
                     vai
            
         
               b)
            
            
               attiecīgā cūkgaļa, gaļas izstrādājumi un gaļas produkti:
               
                           —
                        
                        
                           ir ražoti un apstrādāti atbilstīgi Direktīvas 2002/99/EK 4. panta 1. punktam,
                        
                     
                           —
                        
                        
                           tiem veic veterināro sertifikāciju atbilstīgi Direktīvas 2002/99/EK 5. pantam,
                        
                     
                           —
                        
                        
                           tiem ir pievienots atbilstīgs Savienības iekšējai tirdzniecībai paredzēts veselības sertifikāts, kā noteikts Komisijas Regulā (EK) Nr. 599/2004 (10), un tā II daļā ieraksta šādu teikumu:
                           
                              “Produkts atbilst Komisijas 2013. gada 13. decembra Īstenošanas lēmumam 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs.”
                           
                        
                     
         5. pants
   Īpaši veselības marķējumi un sertifikācijas prasības svaigai cūkgaļai, gaļas izstrādājumiem un gaļas produktiem, kas sastāv no cūkgaļas vai satur to un nav minēti 4. pantā
   Attiecīgās dalībvalstis nodrošina, ka svaiga cūkgaļa, gaļas izstrādājumi un gaļas produkti, kas sastāv no cūkgaļas vai satur to un nav minēti 4. pantā, tiek marķēti ar īpašu veselības marķējumu, kurš nedrīkst būt ovāls un kuru nevar sajaukt ar:
   
               a)
            
            
               Regulas (EK) Nr. 853/2004 II pielikuma I sadaļā paredzēto identifikācijas marķējumu gaļas izstrādājumiem un gaļas produktiem, kas sastāv no cūkgaļas vai to satur; un
            
         
               b)
            
            
               Regulas (EK) Nr. 854/2004 I pielikuma I sadaļas III nodaļā paredzēto veselības marķējumu svaigai cūkgaļai.
            
         6. pants
   Prasības attiecībā uz saimniecībām un transportlīdzekļiem pielikumā norādītajos apgabalos
   Attiecīgās dalībvalstis nodrošina, ka:
   
               a)
            
            
               Direktīvas 2001/89/EK 15. panta 2. punkta b) apakšpunkta otrajā un ceturtajā līdz septītajā ievilkumā paredzētos noteikumus piemēro saimniecībās, kurās audzē cūkas un kuras atrodas šā lēmuma pielikumā norādītajos apgabalos;
            
         
               b)
            
            
               transportlīdzekļus, kuri ir izmantoti tādu cūku pārvadāšanai, kas turētas saimniecībās, kuras atrodas pielikumā norādītajos apgabalos, pēc katras pārvadāšanas darbības nekavējoties iztīra un dezinficē un pārvadātājs sniedz apstiprinājumu par šādu tīrīšanu un dezinfekciju.
            
         7. pants
   Attiecīgo dalībvalstu informācijas prasības
   Attiecīgās dalībvalstis Pārtikas aprites un dzīvnieku veselības pastāvīgajā komitejā informē Komisiju un dalībvalstis par pielikumā norādītajos apgabalos veiktās klasiskā cūku mēra uzraudzības rezultātiem, kā paredzēts klasiskā cūku mēra izskaušanas plānos vai pret šo slimību vērstajos ārkārtas vakcinācijas plānos, kurus apstiprinājusi Komisija un kuri minēti 1. panta otrajā daļā.
   8. pants
   Atbilstība
   Dalībvalstis izdara grozījumus pasākumos, kurus tās piemēro tirdzniecībai, lai tie būtu saskaņā ar šo lēmumu, un nekavējoties attiecīgi paziņo par pieņemtajiem pasākumiem.
   Dalībvalstis par to nekavējoties informē Komisiju.
   9. pants
   Atcelšana
   Lēmumu 2008/855/EK atceļ.
   10. pants
   Piemērojamība
   Šo lēmumu piemēro līdz 2017. gada 31. decembrim.
   11. pants
   Adresāti
   Šis lēmums ir adresēts dalībvalstīm.
   
      Briselē, 2013. gada 13. decembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  Padomes 2001. gada 23. oktobra Direktīva 2001/89/EK par Kopienas pasākumiem klasiskā cūku mēra kontrolei (OV L 316, 1.12.2001., 5. lpp.).
   
      (4)  Komisijas 2008. gada 3. novembra Lēmums 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (OV L 302, 13.11.2008., 19. lpp.).
   
      (5)  Padomes 2002. gada 16. decembra Direktīva 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ieviešanu, kas paredzēti lietošanai pārtikā (OV L 18, 23.1.2003., 11. lpp.).
   
      (6)  Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko paredz īpašus higiēnas noteikumus dzīvnieku izcelsmes pārtikai (OV L 139, 30.4.2004., 55. lpp.).
   
      (7)  Eiropas Parlamenta un Padomes 2004. gada 29. aprīļa Regula (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (OV L 139, 30.4.2004., 206. lpp.).
   
      (8)  Padomes 1990. gada 26. jūnija Direktīva 90/429/EEK, ar ko nosaka dzīvnieku veselības prasības, kas piemērojamas Kopienas iekšējā tirdzniecībā ar cūku sugu mājdzīvnieku spermu un tās importu (OV L 224, 18.8.1990., 62. lpp.).
   
      (9)  Komisijas 2002. gada 1. februāra Lēmums 2002/106/EK, ar ko apstiprina Diagnostikas rokasgrāmatu, ar kuru ievieš diagnostikas procedūras, paraugu ņemšanas metodes un laboratorisko testu kritērijus klasiskā cūku mēra apstiprināšanai (OV L 39, 9.2.2002., 71. lpp.).
   
      (10)  Komisijas 2004. gada 30. marta Regula (EK) Nr. 599/2004 par vienota parauga sertifikāta un inspekcijas ziņojuma ieviešanu Kopienas iekšējā tirdzniecībā ar dzīvniekiem un dzīvnieku izcelsmes produktiem (OV L 94, 31.3.2004., 44. lpp.).
   
      PIELIKUMS
      1.   Bulgārija
      
      Visa Bulgārijas teritorija.
      2.   Horvātija
      
      
         Karlovac, Sisak-Moslavina, Slavonski Brod-Posavina un Vukovar-Srijem apgabalu teritorijas.
      3.   Latvija
      
      Pededzes un Liepnas pagasts Alūksnes novadā.
      Pušas, Mākoņkalna un Kaunatas pagasts Rēzeknes novadā.
      Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes un Laucesas pagasts Daugavpils novadā.
      Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu un Bērzpils pagasts Balvu novadā.
      Rugāju un Lazdukalna pagasts Rugāju novadā. Žīguru, Vecumu, Kupravas, Susāju, Medņevas un Šķilbēnu pagasts Viļakas novadā.
      Baltinavas pagasts Baltinavas novadā.
      Salnavas, Malnavas, Goliševas, Mērdzenes un Mežvidu pagasts Kārsavas novadā. Pušmucovas, Līdumnieku, Ciblas, Zvirgzdenes un Blontu pagasts Ciblas novadā.
      Ņukšu, Briģu, Isnaudas, Nirzas, Pildas, Rundēnu un Istras pagasts Ludzas novadā.
      Zaļesjes, Lauderu un Pasienes pagasts Zilupes novadā.
      Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas un Andrupenes pagasts Dagdas novadā.
      Kastuļinas, Grāveru, Šķeltovas un Aglonas pagasts Aglonas novadā.
      Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu un Izvaltas pagasts Krāslavas novadā.
      4.   Rumānija
      
      Visa Rumānijas teritorija.